laion/Wikipedia-Exotic huggingface dataset:
תהליך ביולוגי

תהליך ביולוגי הוא תהליך המתרחש במערכות ביולוגיות. תהליכים אלו מתייחסים לכל השינויים (בדרך כלל תהליכים פיזיקליים, תגובות כימיות, וכו') המתרחשים במערכות ביולוגיות וכוללים את הטיפול, הצריכה, הייצור ו/או בנייה של ישויות ביולוגיות. תהליכים אלו נחוץ לאורגניזם כדי לחיות ומעצב את יכולותיו ליצירת אינטראקציה עם סביבתו. תהליכים ביולוגיים מורכבים מתגובות כימיות רבות או מאירועים אחרים המעורבים בהתמדה ובטרנספורמציה של צורות חיים. ויסות תהליכים ביולוגיים מתרחש כאשר תהליך כלשהו מווסת בהקשר של התדירות שלו, קצבו או היקפו. תהליכים ביולוגיים מוסדרים באמצעים רבים; דוגמאות כוללות שליטה בביטוי גנים, שינוי חלבון או אינטראקציה עם חלבון או מולקולת מצע. תהליך ביולוגי יכול להתקיים בתוך יצור חי, או באינרטקאציה בין יצורים חיים לבין סביבתם הטבעית או עם יצורים אחרים - תהליכים אבולוציונים או תהליכים אקולוגיים - כלומר תהליכים שבהם מעורב יותר מיצור חי בודד. חלק מהתליכים יכולים לערב, להגרם או לגרום לשינויים ניכרים בסביבה האנ-אורגנית. לדוגמה פוטוסינתזה שגרמה לשינוי הרכב אטמוספירת כדור הארץ במהלך אסון החמצן. תהלכים ביולוגיים כוללים: הומאוסטזיס: ויסות הסביבה הפנימית כדי לשמור על מצב קבוע; למשל, הזעה לשם להורדת הטמפרטורה של הגוף. ארגון ביולוגי: מורכבות מבנית מתא אחד או יותר - יחידות החיים הבסיסיות. פוטוסינתזה: תהליך המתקיים ביצורים פוטוסינתטיים (רוב הכחוליות, האצות והצמחים), שבו אנרגיית האור, בדרך כלל אור שמש, מומרת לאנרגיה הכימית הנחוצה. תהליך הפוטוסינתזה הוא הבסיס לקיומם של כמעט כל היצורים החיים כיום בכדור הארץ, הן באספקת אנרגיה ומזון (ייצור ראשוני) והן באספקת חמצן. מטבוליזם: הפיכת אנרגיה על ידי המרת כימיקלים ואנרגיה לרכיבים תאיים (אנבוליזם) ופירוק חומר אורגני (קטבוליזם). יצורים חיים דורשים אנרגיה, או ליתר דיוק אנרגיה חופשית, כדי לשמור על ארגון פנימי (הומאוסטזיס) וכדי לייצר את התופעות האחרות הקשורות לחיים. צמיחה תאית (אנ'): שמירה על שיעור אנבוליזם גבוה יותר מאשר קטבוליזם. אורגניזם גדל גדל בכל חלקיו, במקום פשוט לצבור חומר. תגובה לגירויים: תגובה יכולה ללבוש צורות רבות, החל מהתכווצות של אורגניזם חד-תאי ועד כימיקלים חיצוניים, ועד לתגובות מורכבות המערבות את כל החושים של אורגניזמים רב-תאיים. תגובה מתבטאת לרוב בתנועה; למשל, עלים של צמח הפונה לכיוון השמש (פוטוטרופיזם), וכימוטקסיס. תהליכים הקשורים ברבייה כמו פליגה רבייה אל-זוויגית, בחירת בן או בת זוג (ברבייה מינית), הפריה, נביטה, הכלאה, התפתחות עוברית ועוד. יחסי גומלין בין אורגניזמים. התהליכים שבהם לאורגניזם יש השפעה ניתנת לצפייה על אורגניזם אחר מאותו מין או ממין שונה. אבולוציה: תהליך השינוי הגנטי באוכלוסייה של אורגניזמים לאורך דורות. אבולוציה כוללת תהליכי משנה כמו היווצרות מינים, הסתגלות אבולוציונית, הכחדות מינים. קיימים תהליכים ביולוגים רבים נוספים: התמיינות תאית, תסיסה, נשימה, טרופיזם, מטמורפוזה, מורפוגנזה, טרנספירציה. ביוכימיה תא אקולוגיה מערכות מורכבות מדיה וקבצים בנושא תהליך ביולוגי בוויקישיתוף Mossio, Matteo; Montévil, Maël; Longo, Giuseppe (2016-10-01). "Theoretical principles for biology: Organization". Progress in Biophysics and Molecular Biology. From the Century of the Genome to the Century of the Organism: New Theoretical Approaches. 122 (1): 5, עמ' 6.
קתדרלת סנט ג'ורג'

קתדרלת סנט ג'ורג' (באנגלית: St. George's Cathedral) היא קתדרלה אנגליקנית-אפיסקופלית השוכנת ברחוב דרך שכם במזרח ירושלים. הקתדרלה שוכנת במתחם גדול שהוקם בשנת 1898 ובו גם אכסניה לצליינים וקולג', והיא משמשת כקתדרת הבישוף האפיסקופלי של ירושלים, האחראי על הדיוקסיה של ירושלים (ישראל, ירדן, סוריה ולבנון). קולג' סנט ג'ורג' (St George’s College Jerusalem או SGCJ), שנוסד בשנת 1899, משמש כמוסד לימוד והשכלה. הקולג' התפרסם לאחר שמרדכי ואנונו קבע בו את מקום מגוריו, לאחר שחרורו ממאסר. מגדל של קתדרלת סנט ג'ורג', גובה 33 מטר, דומה בצורתו למגדל הפעמונים של מודלין קולג' באוקספורד העוגב של קתדרלת סנט ג'ורג שלט זכרון לשוטרים בריטים שנפלו בעת שרות בארץ ישראל בתקופת המנדט הבריטי סמל הממלכה המאוחדת שהיה תלוי על ארמון הנציב עד לסיום המנדט הבריטי, והועבר לכנסיה אתר האינטרנט הרשמי של קתדרלת סנט ג'ורג' הקתדרלה באתר הדיוקסיה האפיסקופלית של ירושלים(הקישור אינו פעיל) אתר הקולג' שאול ספיר, ‏הבישוף בליית ומפעלו בירושלים – קולג' סט. ג'ורג', קתדרה 46, דצמבר 1987, עמ' 64-45 כנסיית סנט ג'ורג' (ירושלים), דף שער בספרייה הלאומית ערך זה הוא קצרמר בנושא כנסיות. אתם מוזמנים לתרום לוויקיפדיה ולהרחיב אותו.
לונה (משגר לוויינים)

לונה (ברוסית: Луна, "הירח") היה משגר שפותח על בסיס הטיל הבליסטי R-7 תוך הוספת למשגר מדגם "ספוטניק" שלב שלישי. הוא נוצל לשיגור של הגשושיות הראשונות לירח. לאחר הפסקת שימוש במשגר הוא קיבל שם "ווסטוק L" ולכן הוא ידע גם בשם זה. המשגר פותח בהובלת סרגיי קורוליוב בOKB-1 (כיום תאגיד הטילים והחלל אנרגיה) על בסיס משגר מדגם "ספוטניק" שפותח במשרד. השינוי הסתכם בהוספת השלב השלישי שאישפר ניצול המשגר לשיגורים לכיוון הירח. השיגורים הראשונים היו כושלים ומשגר היה נהרס לאחר כ-100 שניות טיסה. לאחר התקנת בולמי זעזועים הבעיה נפתרה. שיגור מוצלח ראשון בוצע בינואר 1959 עם גשושית "לונה 1". השיגורים נמשכו עד לשנת 1960. מ-9 שיגורים רק 3 היו מוצלחים. כל השיגורים בוצעו מקוסמודרום בייקונור. בהמשך בוצעו שיפורים ובכך פותח משגר מדגם "ווסטוק". Encyclopedia Astronautica (אנגלית) רשימת שיגורים ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ג'יאני ורנטי

ג'יאני ורנטי (באיטלקית: Gianni Vernetti; נולד ב-27 בנובמבר 1960) הוא סופר, פוליטיקאי ופרשן איטלקי, שנבחר ב-2001 וב-2006 לפרלמנט האיטלקי. ג'יאני נולד בעיר טורינו. בשנת 1985 סיים לימודי תואר ראשון באוניברסיטה הפוליטכנית בטורינו ובשנת 1987 קיבל תואר דוקטור בתחום האקולוגיה העירונית מטעם האוניברסיטה הפוליטכנית במילאנו. בין השנים 1993–1996 הוא כיהן כסגן ראש עיריית טורינו. בשנת 2001 נבחר ג'יאני ורנטי כחבר בבית התחתון של הפרלמנט האיטלקי. בתקופתו כחבר בה, קידם יוזמות רבות בתחום האנרגיות המתחדשות. כמו כן, היה חלק מהמפלגה האירופאית הדמוקרטית ובמקביל היה חבר ברית של ליברלים ודמוקרטים באירופה בפרלמנט האירופי. בשנת 2006 הוא נבחר לסנאט האיטלקי וכיהן כתת-מזכיר שר החוץ והתמקד ביחסים הבילטרליים בין איטליה למדינות אסיה והפסיפיק. התחומים בהם טיפל היו נושאי דמוקרטיה וזכויות אדם, קידום יוזמות לגבי אפגניסטן דרך חברותה של איטליה בארגון בנאט"ו. בנוסף הוא יישם ויזם תוכניות פיתוח איטלקיות במזרח אסיה, במדינות כמו קוריאה הדרומית, סרי לנקה, אינדונזיה ופקיסטן. בשנת 2008 נבחר לקדנציה שלישית כחבר בבית התחתון של הפרלמנט האיטלקי מטעם המפלגה הדמוקרטית האיטלקית. בשנה זו גם לקח חלק ממשלחת ועדת החוץ לאספה הפרלמנטרית של נאט"ו. בהמשך אותה שנה, החל לכהן במקביל כנשיא האגודה הפרלמנטרית איטליה – טיבט וכסגן נשיא האגודה הפרלמנטרית של איטליה – ישראל. בשנת 2013 ג'יאני ורנטי החליט לא לרוץ לקדנציה רביעית, לעזוב את החיים הפוליטיים ולהתמקד יותר בפיתוח יזמות אישית. הוא הקים חברה לפיתוח אנרגיה סולארית במדינות אפריקה, אסיה ואמריקה הלטינית. החל משנת 2017 הוא מנהל בלוג עצמאי העוסק בתחומי הגאופוליטיקה ופוליטיקה עולמית. מאז 2018 כותב טורים בנושאי מדיניות החוץ עבור העיתון האיטלקי לה סטמפה. מאז שנת 2020, כותב טורי דעה בנושאי יחסי חוץ, זכויות אדם וביטחון עבור הפינגטון פוסט, אתר חדשות אמריקאי. באותה השנה החל לכתוב עבור לה-רפובליקה האיטלקי, תוך שהוא עורך ראיונות, מפרסם דיווחים וכתבות עומק בנושאי אקטואליה, המשברים והחיכוכים בזירה העולמית. מאז 2021 מכהן כנשיא חברת AccessiWay, חברה המתמחה בנגישות רשתית. במרץ 2022 התפרסם באיטליה ספר הביכורים שלו "Dissidenti" for Rizzoli" ובו הוא מנתח את העימות המתגבר בין דמוקרטיות לאוטוקרטיות. ג'יאני נשוי לעיתונאית לורה דה דונטו ולהם ארבעה ילדים. אתר האינטרנט הרשמי של ג'יאני ורנטי (באיטלקית) מדיה וקבצים בנושא ג'יאני ורנטי בוויקישיתוף רויטרס, איטליה קוראת לאיראן: די לעונש המוות, באתר ynet, 7 באוגוסט 2007 Ministero degli Affari Esteri – 05 – Farnesina: deleghe attribuite dal Ministro D'Alema, Esteri.it Sarah L. Nesbeitt, The Internet Archive Wayback Machine, Reference Reviews 16, 2002-02-01, עמ' 5–5 doi: 10.1108/rr.2002.16.2.5.59 @GianniVernetti, @GianniVernetti Table 9: Website categories per source for bias rating (AllSides, Ad Fontes), using their nomenclature (e.g., ‘very left’ in AllSides, ‘hyper-partisan left’ in Ad Fontes)., dx.doi.org HuffPost – Breaking News, U.S. and World News, HuffPost Gianni Vernetti: tutte le notizie, la Repubblica, ‏2024-06-09 AccessiWay - The web accessibility solution, www.accessiway.com (ב־) Gianni Vernetti, Dissidenti, Prima edizione, Milan: Rizzoli, 2022, ISBN 978-88-17-16162-6 Dissidenti, Rizzoli Libri ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יאני ורנטי".
קודמן חלבון

קודמן חלבון, הנקרא גם פרו-חלבון או פרו-פפטיד, הוא חלבון לא פעיל, או פפטיד לא פעיל, שניתן להפוך אותו לצורה פעילה של החלבון או הפפטיד על ידי עיבוד חלבונים לאחר התרגום, למשל על ידי פירוק חלק מהמולקולה או הוספה של מולקולה אחרת. שם הקודמן לחלבון מופיע לעיתים קרובות בתור הקידומת "פרו", למשל פרואינסולין ופרופיומלנוקורטין, ששניהם פרו-הורמונים. קודמני חלבון משמשים לעיתים קרובות אורגניזם כאשר החלבון המיוצר עלול להזיק, אך צריך להיות זמין בהתראה קצרה או בכמויות גדולות. קודמני אנזים נקראים זימוגנים או פרו-אנזימים. דוגמאות לכך הם אנזימים של מערכת העיכול בבני אדם. כמה קודמני חלבון מופרשים מהתא. רבים מהם מסונתזים עם פפטיד אות (Signal peptide) N-טרמינלי המכַוון אליהם לשם הפרשה. בדומה לחלבונים אחרים המכילים פפטיד אות, השם שלהם כולל קידומת pre. לכן הם נקראים פרה-פרו-חלבונים או פרה-פרו-פפטידים. פפטיד האות מבוקע ברטיקולום האנדופלזמי. דוגמה לכך היא פרפרואינסולין. פרו-רצפים הם אזורים בחלבון החיוניים לקיפולו הנכון, לרוב במעבר של חלבון ממצב לא פעיל למצב פעיל. פרו-רצפים עשויים להיות מעורבים גם בהובלה והפרשת פרו-חלבון. פרו-דומיין (או פרודומיין) הוא מתחם הקיפול של פרופרוטאין. מדיה וקבצים בנושא קודמן חלבון בוויקישיתוף Alberts, Bruce (2002). Molecular biology of the cell. New York: Garland Science. p. 760. ISBN 0-8153-3218-1. Eder J, Fersht AR (במאי 1995). "Pro-sequence-assisted protein folding". Mol. Microbiol. 16 (4): 609–14. doi:10.1111/j.1365-2958.1995.tb02423.x. PMID 7476156. {{cite journal}}: (עזרה)
Kill the Poor

"Kill the Poor" (בעברית: "להרוג את העניים") הוא שיר של להקת דד קנדיז, שיצא לאור באוקטובר 1980 בחברת התקליטים צ'רי רד רקורדס כסינגל השלישי של הלהקה, עם "In-sight" כבי-סייד. השיר הוא סאטירה נוקבת על האליטה שאם תינתן לה ההזדמנות, תשתמש בפצצות נייטרונים כדי לחסל את העניים תוך שמירה על רכוש. שיר הנושא הוקלט מחדש עבור אלבומה הראשון של הלהקה, Fresh Fruit for Rotting Vegetables, אם כי גרסאות הסינגל והאלבום מראות הבדל קטן בהשוואה. הבי-סייד של סינגל זה מופיע גם באלבום האוסף Give Me Convenience or Give Me Death משנת 1987. "גרסת דיסקו" מיוחדת נוגנה והוקלטה ב-3 במרץ 1979, ויצאה באלבום ההופעה Live at the Deaf Club. "Kill the Poor" הגיע למקום ה-49 במצעד הסינגלים הבריטי, ושהה שלושה שבועות במצעד. השיר עוסק באופן סאטירי בהתמודדות עם העוני המתקדם בארצות הברית. בשיר, ג'לו ביאפרה קורא להיפטר מהמובטלים והעניים בעזרת פצצת הנייטרון. העניים נתפסים כנטל חסר תועלת על המדינה משום שהם אינם תורמים דבר להכנסותיה, אלא רק גורמים לעלויות עבור הטבות סוציאליות. מבחינה מוזיקלית, השיר הוא שיר פאנק רוק מהיר יותר, המורכב מאקורדים פשוטים של D, C ו-A. מידע על היצירה "Kill the Poor" באתר מיוזיק בריינז מידע על השיר "Kill the Poor" באתר AllMusic גרסאות נוספות ל"Kill the Poor" באתר SecondHandSongs Indie Hits "D", web.archive.org, ‏2011-06-05 DEAD KENNEDYS, Official Charts, ‏1980-11-01 (באנגלית)
מה שטוב לאירופה טוב לישראל

מה שטוב לאירופה טוב לישראל הוא שמה של רפורמה בתחום הייבוא, לפיה מוצרים המגיעים מאירופה לישראל וקיבלו את אישור התקן האירופי ייפטרו מחובת בדיקת המוצרים בישראל על פי התקן הישראלי. מטרת הרפורמה להקל על תהליך ייבוא המוצרים מאירופה והרחבת התחרות בשוק הישראלי מתוך הנחה שהדבר יביא להורדת מחירי המוצרים. הרפורמה אושרה בכנסת ב-5 באוגוסט 2024, כתיקון מס' 19 לחוק התקנים, וצפויה להיכנס לתוקף ב-1 בינואר 2025. ממשלת בנט לפיד החלה ברפורמת יבוא, שפטרה קטגוריות רבות של מוצרים מעמידה בתקן הישראלי - כל עוד הם עומדים בתקן האירופי, אך נותר קושי רגולטורי. עד הרפורמה הנוכחית הונהג במדינת ישראל נוהל לפיו כל מוצר שמיובא מחוץ לארץ צריך לעבור בדיקות על פי התקן הישראלי, שמייקרות בכ-10%-12%. לעלות זו התווספה גם עלות האחסון בספינות שממתינות בנמל לאישור התקינה כדי לפרוק את המוצרים.[דרושה הבהרה] הרפורמה, שהוצעה על ידי שר הכלכלה ניר ברקת, מבקשת לבטל את חובת הבדיקה הישראלית בכל הקשור למוצרים המיובאים מאירופה וקיבלו את האישורים האירופיים לאיכות המוצרים, וכך לקצץ הן בעלות הייבוא עצמו והן בעלות העגינה בהמתנה לפריקת המוצרים. הורדת מחירי הייבוא צפויה להביא גם להורדת מחירי המוצרים המקומיים, בשל הגדלת התחרות ביניהם. בנוסף, משרד הכלכלה מעריך כי ההקלות יאפשרו להכניס יותר יבואנים קטנים ויבואנים מקבילים, בתחומים בהם שולטים היבואנים הגדולים. הרפורמה אושרה בכנסת ב-5 באוגוסט 2024, וצפויה להיכנס לתוקף ב-1 בינואר 2025. הרפורמה צפויה לחול על מוצרי יבוא בעיקר בתחומי התמרוקים, טואלטיקה, מוצרי מזון, מוצרי חשמל, צעצועים, כלי בית ועוד. בתחום התחבורה היא רק על אופניים חשמליים. מה שטוב לאירופה טוב לישראל, באתר משרד הכלכלה והתעשייה נווית זומר, שר הכלכלה מנסה להרחיב את רפורמת הייבוא של הממשלה הקודמת, באתר ynet, 22 ביוני 2023 רונית מורגנשטרן, ‏אלה המוצרים שייכללו ברפורמה "מה שטוב לאירופה טוב לישראל", באתר ‏מאקו‏, 17 ביולי 2024 ynet, רפורמת "מה שטוב לאירופה טוב לישראל" אושרה בקריאה שנייה ושלישית, באתר ynet, 5 באוגוסט 2024 דנה ירקצי, רפורמת מה שטוב לאירופה - מה היא כוללת? | כל הפרטים, באתר כאן – תאגיד השידור הישראלי, 17 ביולי 2024
מיליצה ז'אביץ'

מיליצה ז'אביץ' (בסרבית קירילית: Milica Žabić; נולדה ב-12 באפריל 1994) היא ג'ודוקא סרבית המתחרה בקטגוריית המשקל 78+ ק"ג. ז'אביץ' היא אלופת אירופה לנוער לשנת 2013 בנוסף להיותה אלופת העולם לנוער לשנת 2014 בסמבו. בשנת 2011, ז'אביץ' זכתה באליפות סרביה הראשונה שלה ועד לשנת 2019 היא הוסיפה למאזנה תשע אליפויות נוספות ברציפות. בשנת 2013, היא הפכה לאלופת אירופה לנוער. לאחר חוסר הצלחה בזירה הבינלאומית במשך זמן ממושך, בשנת 2019, היא הודחה בשלב שמינת הגמר הן באליפות אירופה והן באליפות העולם. באליפות אירופה של שנת 2020, שהתקיימה בפראג, הגיעה לראשונה לשלב רבע הגמר, אך הפסידה לאירינה קינדזרסקה מאזרבייג'ן. בגראנד סלאם באקו 2022, ז'אביץ' זכתה במדליית הזהב לאחר שגברה בגמר על רושל נונס מפורטוגל. בשנת 2023, ז'אביץ' סיימה במקום השלישי בגראנד סלאם תל אביב ובמקום השני בגראנד סלאם אנטליה, כשבגמר זה נחלה הפסד לקאירה סאייט. באולימפיאדת פריז (2024), הגיעה לשלב רבע הגמר, כשבדרך ניצחה את אסיה טבאנו מאיטליה ואידאליס אורטיס מקובה, ובו היא הפסידה לזוכת מדליית הכסף, רז הרשקו. לאחר שנשרה לבית הניחומים, הדיחה בקרב הראשון את האלופה האולימפית מטוקיו 2020, אקירה סונה היפנית, אך לבסוף נחלה הפסד בקרב על מדליית הארד לרומן דיקו המקומית. מיליצה ז'אביץ', ברשת החברתית אינסטגרם מיליצה ז'אביץ', באתר איגוד הג'ודו העולמי מיליצה ז'אביץ', באתר JudoInside.com
מריט קאמפס

מריט קאמפס (בהולנדית: Marit Kamps; נולדה ב-4 במרץ 2001) היא ג'ודוקא הולנדית המתחרה בקטגוריית המשקל 78+ ק"ג. קאמפס נולדה באסן, הולנד והחלה את דרכה בענף הג'ודו כבר בגיל שש. ב-12 בנובמבר 2022, קאמפס זכתה במדליית הכסף באליפות אירופה במסגרת תחרות הנבחרות המעורבות כחלק מנבחרת הולנד. שנה לאחר מכן במסגרת אליפות אירופה, היא זכתה במדליית הארד בקטגוריית המשקל שלה. במסגרת תחרויות הגראנד סלאם והגראנד פרי יש לה שתי מדליות כסף, האחת בגראנד סלאם אסטנה 2023, והאחרת בגראנד פרי לינץ 2024. בנוסף, היא מחזיקה בשלושה מדליות ארד בתחרויות הגראנד סלאם ומדליית ארד אחת בתחרויות הגראנד פרי. באולימפיאדת פריז (2024), היא ניצחה בסיבוב הראשון את קריסטינה הומאן האוקראינית, אך הודחה בשלב הבא, שהיה שלב שמינית הגמר, לאחר שספגה הפסד לזוכת מדליית הכסף, רז הרשקו. מריט קאמפס, ברשת החברתית אינסטגרם מריט קאמפס, באתר איגוד הג'ודו העולמי מריט קאמפס, באתר JudoInside.com
גביע המדינה בכדורגל נשים 2023/2024

גביע המדינה בכדורגל נשים לעונת 2023/2024 הייתה התחרות ה־26 מאז היווסדה. משחקי התחרות החלו ב־15 בפברואר 2024 ומשחק הגמר נערך ב-8 במאי 2024 והסתיים בניצחון של מ.ס. קריית גת על מ.כ. רמת השרון. בכך השלימה קריית גת דאבל, לאחר שזכתה בעונה זו גם באליפות. הייתה זו זכייתה הרביעית של קריית גת בגביע. לתחרות נרשמו 16 קבוצות, 8 מהן מליגת העל, 6 מהן מהליגה הלאומית ושתיים מהליגה הארצית. המשחקים נערכו ב-15 בפברואר 2024. אל רבע הגמר העפילו 8 הקבוצות שניצחו בשמינית הגמר. סיבוב גביע זה נערך ב-18 במרץ 2024. אל חצי הגמר העפילו 4 הקבוצות שניצחו ברבע הגמר. משחקי חצי הגמר התקיימו ב-14 באפריל 2024 במתכונת של הצגה כפולה באצטדיון המושבה בפתח תקווה. המשחקים התקיימו ללא קהל בשל מתקפת הטילים האיראנית בלילה שקדם למשחקים. עונת 2023/2024 בגביע המדינה בכדורגל נשים, באתר ההתאחדות לכדורגל בישראל בפעם הרביעית בתולדותיה. מ.ס קרית גת מחזיקת הגביע, באתר ערוץ הספורט, 8 במאי 2024 ליאור ברטל, ‏מ.ס. קרית גת זכתה בגביע המדינה לנשים בכדורגל, באתר דבר העובדים בארץ ישראל, 8 במאי 2024
הצהרת ירושלים על אנטישמיות

הצהרת ירושלים על אנטישמיות היא מסמך שנועד לשרטט את מאפייניה של אנטישמיות, ועוסקת בעיקר ביחס בין אנטישמיות והסכסוך הישראלי-פלסטיני. כתיבת המסמך נבעה מרצון להתנגד לאנטישמיות, אולם תוך מחלוקת עם הגדרת אנטישמיות על ידי כוח המשימה הבין-לאומי להנצחת זכר השואה ועם הדרך בה היא מתייחסת לביקורת על ממשלת ישראל. ההצהרה נוסחה בחסות מכון ון ליר בירושלים. והיא נחתמה על ידי כ-200 חוקרים בתחומים שונים ופורסמה במרץ 2021. ההצהרה כוללת הגדרה קצרה של אנטישמיות - לפיה: ”אנטישמיות היא אפליה, דעות קדומות, עוינות או אלימות כלפי יהודים כיהודים (או מוסדות יהודיים כיהודים)”. בנוסף יש בהצהרה 15 קווים מנחים, המחולקים לשלושה חלקים, ומבקשים לסייע בזיהוי אנטישמיות ולתת דוגמאות של דיבור והתנהגות אנטישמיים ולא-אנטישמיים ביחס לישראל ופלסטין. ההצהרה התקבלה בחיוב על ידי קבוצה של חברים דמוקרטיים בבית הנבחרים של ארצות הברית שהפצירו במשרד החוץ האמריקאי להשתמש בה לצד הגדרת האנטישמיות של כוח המשימה הבין-לאומי. מחלקת המדינה אישרה את תמיכתה בהגדרת כוח המשימה ולא אימצה את ההצהרה. ההצהרה זכתה לביקורת מטעמים רבים: היו שאמרו כי על מנת לערער על הגדרת כוח המשימה, ההצהרה פוגעת במאבק באנטישמיות. היו מבקרים שטענו גם שההכרזה מערבבת את נושא האנטישמיות במאבק נגד כל שאר צורות הגזענות והאפליה. היו שהאשימו מספר מחותמיו באנטישמיות. ההצהרה נוסחה ופורסמה על מנת לשמש את מי שמבקש לזהות אנטישמיות ולהתנגד לה, תוך הבהרת "גבולות הדיבור והפעולה הפוליטיים הלגיטימיים הנוגעים לציונות, ישראל ופלסטין". היא מגדירה בקצרה מהי אנטישמיות ונותנת קווים מנחים על מנת להבחין בין אמירות אנטישמיות לבין ביקורת לגיטימית על ישראל. הצהרת ירושלים רוכזה וחיברה קבוצה בת שמונה חברים שכללה שבעה אקדמאים ועיתונאי/יוצר סרטים. הקבוצה כללה שני בריטים, שלושה גרמנים, שני ישראלים ואמריקאי. עוד קודם לכן, ב-2019, פורסם מסמך מטעם ״כח המשימה נקסוס״. רכזי ההכרזה החלו לנסח את המסמך באופן מקוון ביוני 2020, וההכרזה פורסמה בפומבי ב-25 במרץ 2021, תשעה חודשים לאחר מכן. לאחר השלמתה, חתמו על ההצהרה כ-200 חוקרים בתחומים שונים לרבות מדעי היהדות, לימודי ישראל, לימודי המזרח התיכון, ספרות השוואתית וסוציולוגיה. ההכרזה נקראת "הצהרת ירושלים" מכיוון שהיא נוצרה בחסות מכון ון ליר בירושלים. התכנית הייתה לנסח ולחתום על ההצהרה בירושלים, אך בשל מגפת COVID-19 תוכנית זו לא יצאה לפועל. חמש עשרה ההנחיות של ההכרזה מחולקות לשלושה סעיפים. חלק א' עוסק בגילויים כלליים של אנטישמיות ומספק דוגמאות כמו הכחשת השואה ותאוריית הקונספירציה של רוטשילד. חלק ב' נותן דוגמאות לדיבור והתנהלות הנוגעים לישראל ולפלסטין שהם מטבעם אנטישמיים על פי המחברים. אלה כוללים, בין השאר, הטלת אחריות קולקטיבית על יהודים לפעולות ישראל ודרישה מיהודים להתנער מישראל או מהציונות. בחלק ג' ניתנות דוגמאות של דיבור והתנהגות ביחס לישראל ופלסטין שאינם בהכרח אנטישמיים - אלה כוללים תמיכה בפלסטינים, מוסר-כפול נגד ישראל ואנטי-ציונות. ההכרזה אינה נוקטת בעמדות מפורשות בעד או נגד תנועת ה-BDS או פתרון המדינה האחת, אך קובעת ש"על-פניו - הם אינם אנטישמיות. "The Jerusalem Declaration On Antisemitism". JerusalemDeclaration.org. נבדק ב-30 במרץ 2021. {{cite web}}: (עזרה) "Emily Dische-Becker". Palestine Cinema Days. נבדק ב-2021-07-27.
קרב גבעות קרניטה

קרב גבעות קרניטה נערך בשנת 277 לפנה"ס בין צבא רומי לצבא סאמניטי במהלך מלחמת פירוס (280-275 לפנה"ס). העם הסאמניטי התחבר למלך פירוס מאפירוס נגד הרפובליקה הרומית כדי להחזיר לעצמם את העצמאות שאיבדו במהלך המלחמות הסאמניטיות, אך כאשר פירוס עזב את איטליה בשנת 278 לפני הספירה ושט לסיציליה, בני בריתו האיטליים של פירוס נותרו להגן מפני הרומאים. בשנת 277 פלשו הקונסולים פובליוס קורנליוס רופינוס וקאיוס יוניוס בובולקוס לסאמניום, והרסו את המדינה תוך כדי, וכבשו כמה מבצרים נטושים. הסאמניטים נסוגו לטווח של גבעות שנקראו קרניטה, בגלל הגידולים הגדולים של עץ קורנל (קרנית) שהם נשאו, לשם העבירו את אוצרותיהם היקרים ביותר. למרות קושי השטח הרומאים עלו אל הגבעות, אך הסבך והטיפוס התלול הפכו אותם למטרה קלה להתקפת הסאמניטים, שהרגו ולקחו בשבי רומאים רבים. לאחר תבוסתם בגבעות קרניטה, שני הקונסולים הרומאים האשימו זה את זה במחדל ולא עבדו עוד יחד. יוניוס המשיך להרוס חלק מסאמניום, בעוד רופינוס ערך מסע נגד הלוקאנים והברוטים וכבש את קרוטון. דיו קסיוס, היסטוריה רומית
אליפות SheBelieves

אליפות SheBelieves היא טורניר כדורגל נשים של פדרציית הכדורגל של ארצות הברית, שנערך בערים שונות בארצות הברית כל שנה, בסוף פברואר או תחילת מרץ. בשלוש השנים הראשונות שלה (2016, 2017 ו-2018), התמודדו בה אותן ארבע נבחרות לאומיות של: ארצות הברית, אנגליה, צרפת וגרמניה. מאז 2019, מערך הטורניר מזמֵן נבחרות שונות מדי שנה. לשנת 2024, עקב השינוי בחלונות התחרויות של פיפ"א ועריכת גביע הנשים של ה-Concacaf זהב(אנ') בפברואר ומרץ, הפורמט של אליפות SheBelieves שוּנה. בעוד שעדיין היו ארבע משתתפות, היו ארבעה משחקים במקום שישה הרגילים, והקבוצות שיחקו רק חצאי גמר, משחק על המקום השלישי ומשחק גמר האליפות. על פי פדרציית הכדורגל של ארצות הברית המארגנת את הטורניר, נבחרת ארצות הברית בכדורגל נשים היא מעוררת השראה, ומעודדת נשים ונערות צעירות להגשים את חלומותיהן. האליפות הושקה במקור לקראת גביע העולם בכדורגל נשים 2015, והתפתחה לקשר מיוחד בין הכדורגל האמריקאי לאוהדות והאוהדים שלו, תוך העברת מסר של העצמה ושל אמונה בעצמֵךְ לקהילות ברחבי המדינה. כאחת מקבוצות הנשים הפופולריות ביותר בארצות הברית, נבחרת ארצות הברית בכדורגל נשים היא הדוגמה הבולטת לכך שחלומות ניתנים להשגה, אם אתן מכוונות את עצמכן לכך, והולכות אחרי מה שאתן רוצות. באמצעות מסירות, עבודת צוות, התמדה והצלחה, נבחרת הנשים הלאומית של ארצות הברית מעוררת דורות חדשים של נערות ונשים צעירות להיות טובות יותר, ולשאוף להיות אף לטובות עוד יותר. בדרך כלל, ארבע הנבחרות המוזמנות, משחקות בטורניר סבב. הנקודות שהוענקו בשלב הבתים עקבו אחר הנוסחה של שלוש נקודות לניצחון, נקודה אחת לתיקו ואפס נקודות להפסד. שוויון בנקודות מוכרע לפי הפרש שערים. שוברי שוויון אחרים משמשים לפי הצורך ולפי הסדר הבא: הפרש שערים, שערים שהובקעו, תוצאת ראש בראש, וציון משחק הוגן המבוסס על מספר הכרטיסים הצהובים והאדומים. פסגת SheBelieves,מתקיימת מדי שנה, והיא מרכיב מרכזי בפעילות סביב הטורניר עצמו. מטרתה להעצים צעירות ונערות באמצעות שלושה עמודי התווך של רעיון ה־SheBelieves: ביטחון עצמי, קריירה וקהילה. הפסגה כוללת פאנלים, "צ'אטים ליד האח" ומפגשים דיגיטליים שנועדו לספק למשתתפי האירוע ניסיון מעשי וכלים להצלחה. תוכנית האירועים כוללת נשים דוברות מתחומים שונים, וכן ספורטאיות מקצועיות. בכל הטורנירים השתתפה הנבחרת המארחת של ארצות הברית. נבחרות נוספות שהשתתפו הן: אנגליה, צרפת וגרמניה, שכאמור היו קבועות עד לשנת 2019. נבחרות נוספות היו: ספרד, יפן, קנדה, ברזיל, ארגנטינה, איסלנד וצ'כיה. אתר האינטרנט הרשמי של אליפות SheBelieves מדיה וקבצים בנושא אליפות SheBelieves בוויקישיתוף גם בפורמט הרגיל המורחב, עדיין מדובר בטורניר קצר עם מעט משחקים באופן יחוסי. ברם, מכיוון שמדובר בטורניר בו נפגשות נבחרות מצמרת כדורגל הנשים העולמי, חשיבותו גדולה. הכוונה שבמקרה של שוויון בכל הפרמטרים שקדמו לפרמטר זה, תיקַבע המנצחת על פי תוצאת המשחק ביניהן. The 2024 SheBelieves Cup, Presented by Visa, Will Feature the USA, Brazil, Canada and Japan; Ninth Annual Tournament Will Feature Doubleheaders in Atlanta and Columbus, Ohio, Soccer Forward Foundation, January 19, 2024 SheBelieves: Inspiring the Next generation, Soccer Forward Foundation U.S. Soccer 2021 SheBelieves Summit, Presented by Deloitte, to Take Place on February 11 and 12, US Soccer.com,January 13, 2021 SheBelieves Summit, US Soccer.com SheBelieves Cup History, US Soccer.com
Bitbucket

Bitbucket הוא שירות ניהול גרסאות של מאגר קוד מקור מבוסס git בבעלות אטלסיאן. Bitbucket Cloud (שנודע בעבר בשם Bitbucket) הוא שירות ענן לניהול גרסאות מבוסס git. הוא נכתב ב- Python באמצעות Django. השירות מציע גם תוכניות מסחריות (בתשלום) וגם חשבונות בחינם עם מספר בלתי מוגבל של מאגרים פרטיים. Bitbucket Server (שנודע בעבר כ-Stash) הוא שילוב של שרת Git וממשק אינטרנט שנכתב ב- Java ונבנה עם Apache Maven. השרת מאפשר למשתמשים לבצע פעולות Git בסיסיות (כגון סקירה או מיזוג קוד, בדומה ל-GitHub) תוך שליטה בגישה לקריאה וכתיבה לקוד. השרת מספק גם אינטגרציה עם כלים אחרים של אטלסיאן. Bitbucket Server הוא מוצר תוכנה מסחרי, וניתן לרכוש רישיון להפעלה מקומית. אטלסיאן מספקת בחינם את Bitbucket Server לפרויקטי קוד פתוח העומדים בקריטריונים מסוימים, ולארגונים שהם ללא מטרות רווח, לא ממשלתיים, לא אקדמיים, לא מסחריים, לא פוליטיים וחילוניים. עבור לקוחות אקדמיים ומסחריים, קוד המקור המלא זמין תחת רישיון מקור מפתח. Git GitHub ניהול גרסאות מדיה וקבצים בנושא Bitbucket בוויקישיתוף אתר האינטרנט הרשמי של Bitbucket (באנגלית) אתר האינטרנט הרשמי של Atlassian (באנגלית) "Django Success Story Bitbucket". 8 ביוני 2008. אורכב מ-המקור ב-17 במרץ 2011. נבדק ב-27 במרץ 2011. {{cite web}}: (עזרה) "Bitbucket rebrand FAQ - Atlassian Documentation". confluence.atlassian.com. נבדק ב-2016-12-22. "Building Bitbucket Server from Source Code". developer.atlassian.com. נבדק ב-2018-09-11. Atlassian. "Stash is now Bitbucket Server | Atlassian". Atlassian. נבדק ב-2016-12-22. "Stash: Licensing and Pricing". Atlassian. אורכב מ-המקור ב-9 במאי 2012. נבדק ב-10 ביולי 2011. {{cite web}}: (עזרה) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.